
Cu privire la aprobarea proiectului de lege pentru

modificarea şi completarea unor acte legislative

------------------------------------------------------------


Guvernul HOTĂRĂŞTE:  


Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

Prim-ministru




VLADIMIR FILAT

Contrasemnează:

Viceprim-ministru,  

ministrul economiei          


         Valeriu LAZAR 

Ministrul finanţelor 




Veaceslav Negruţa 

Ministrul justiţiei 





Alexandru Tănase 

    Vizează:

Ministrul de stat 





Victor BODIU





Aprobată în şedinţa Guvernului

din

Proiect 

PARLAMENTUL  REPUBLICII  MOLDOVA

LEGE

pentru modificarea şi completarea unor acte legislative

Parlamentul adoptă prezenta lege organică.

Articolul I. – Articolul 1841 din Codul vamal al Republicii Moldova  nr.1149-XIV din 20 iulie 2000 (republicat în Monitorul Oficial al Republicii Moldova, ediţie specială din 1 ianuarie 2007), cu modificările şi completările ulterioare, va avea următorul cuprins:

          „Articolul 1841. Declararea prin acţiune a mijloacelor de transport auto introduse pe teritoriul Republicii Moldova de către persoane fizice 

(1) Persoanele fizice rezidente, precum şi cele nerezidente, prin derogare de la prevederile art.20 al prezentului cod, au dreptul de a introduce pe teritoriul Republicii Moldova mijloace de transport auto, indiferent de termenul de exploatare a acestora, doar în cazul în care vor fi declarate prin acţiune şi plasate, pe un termen de pînă la 90 de zile, în regimul vamal de admitere temporară, cu respectarea următoarelor condiţii:

a) mijloacele de transport auto se află la evidenţă permanentă în alte state;

b) mijloacele de transport auto ale persoanelor fizice rezidente sînt deţinute în proprietate sau cu drept de folosinţă, confirmat prin actele respective, iar persoanele fizice nerezidente sînt proprietari asupra acestora şi locuiesc temporar în ţară, confirmat prin actele respective;  

c) mijloacele de transport auto trebuie să fie scoase de pe teritoriul Republicii Moldova pînă la expirarea termenului acordat, conform regimului vamal de admitere temporară; 
d) mijloacele de transport auto să nu fie folosite în scopuri antreprenoriale şi în folos public; 
e) în cazul în care persoanelor fizice nerezidente li se acordă un alt regim de şedere pe teritoriul Republicii Moldova, documentele confirmative se vor prezenta organului vamal în vederea prelungirii termenului de aflare a mijlocului de transport auto înmatriculat în modul stabilit, cu includerea informaţiei respective în Registrul de stat al transporturilor. 


(2) Nerespectarea condiţiilor stabilite la lit. a) - d) alin.(1) al prezentului articol se sancţionează, conform legislaţiei în vigoare;

(3) Persoanele fizice rezidente, precum şi cele nerezidente, care nu au scos de pe teritoriul Republicii Moldova mijloacele de transport auto declarate prin acţiune şi plasate, pe un termen de pînă la 90 de zile, în regimul vamal de admitere temporară, nu au dreptul de a introduce pe teritoriul Republicii Moldova alte mijloace de transport auto în condiţiile prevederilor alin.(1) al prezentului articol.”.

  Articolul II. – Articolul 10 din Legea nr.1569-XV din 20 decembrie 2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice (Monitorul Oficial al Republicii Moldova, 2002, nr.185-189, art.1416), cu modificările şi completările ulterioare, se modifică după cum urmează:

1. La alineatul (1), litera b) se exclude.
2. Alineatul (3) va avea următorul cuprins:

„(3) Persoanele fizice rezidente, precum şi cele nerezidente, prin derogare de la prevederile art.20 al Codului Vamal al Republicii Moldova nr.1149-XIV din 20 iulie 2000, au dreptul de a introduce pe teritoriul Republicii Moldova mijloace de transport auto, indiferent de termenul de exploatare a acestora, doar în cazul în care vor fi declarate prin acţiune şi plasate, pe un termen de pînă la 90 de zile, în regimul vamal de admitere temporară, cu respectarea următoarelor condiţii:

a) mijloacele de transport auto se află la evidenţă permanentă în alte state;

b) mijloacele de transport auto ale persoanelor fizice rezidente sînt deţinute în proprietate sau cu drept de folosinţă confirmat prin actele respective, iar persoanele fizice nerezidente sînt proprietari asupra acestora şi locuiesc temporar în ţară, confirmat prin actele respective;  

c) mijloacele de transport auto trebuie să fie scoase de pe teritoriul Republicii Moldova pînă la expirarea termenului acordat, conform regimului vamal de admitere temporară;
d) mijloacele de transport auto să nu fie folosite în scopuri antreprenoriale şi în folos public;
e) în cazul în care persoanelor fizice nerezidente li se acordă un alt regim de şedere pe teritoriul Republicii Moldova, documentele confirmative se vor prezenta organului vamal în vederea prelungirii termenului de aflare a mijlocului de transport auto, cu înmatricularea în modul stabilit, cu includerea informaţiei respective în Registru de stat al transporturilor.” 

3. După alineatul (3) se completează cu alineatele (31) şi (3²) cu următorul cuprins:

„(3¹) Nerespectarea condiţiilor stabilite la lit. a) - d) alin.(3) al prezentului articol se sancţionează, conform legislaţiei în vigoare.”;


„(3²) Mijloacele de transport auto introduse pe teritoriul Republicii Moldova fără a fi declarate prin acţiune şi abandonate pe un termen de peste 90 zile se asimilează cu cele declarate prin acţiune.”.
4. Alineatul (5) se exclude.
5. Alineatul (6) va avea următorul cuprins:

  „(6) În cazul în care persoana fizică părăseşte teritoriul Republicii Moldova fără mijlocul de transport auto care a fost introdus cu condiţia scoaterii acestuia de pe teritoriul Republicii Moldova, aceasta este obligată să plaseze acest mijloc de transport auto sub supraveghere vamală în depozitul provizoriu cu aplicarea regimului vamal de antrepozit vamal ori să depună gaj, pînă la expirarea termenului acordat, în cuantum egal cu drepturile de import prevăzute pentru plasarea acestui mijloc de transport în regimul vamal de import. În cazul în care mijlocul de transport auto nu este scos de pe teritoriul Republicii Moldova în termenul indicat, sumele de garanţie depuse la ieşire se transferă integral la bugetul de stat.”.
6. La alineatul (7), cuvîntul „nerezidente,” se exclude.

7. Alineatul (9) se exclude.

Articolul III. – Codul contravenţional al Republicii Moldova nr.218-XVI din 24 octombrie 2008 (Monitorul Oficial al Republicii Moldova, 2009, nr.3–6, art.15), cu modificările şi completările ulterioare, se modifică şi completează după cum urmează:

1. La articolul 287, în  dispoziţia alineatului (8), cuvintele  „de la 10 la 50”  se înlocuiesc cu textul „de la 140 la 150 unităţi convenţionale, cu obligarea scoaterii de pe teritoriul vamal a mijloacelor de transport prohibite introducerii pe teritoriul vamal al Republicii Moldova sau introduse cu obligaţia de a fi scoase de pe teritoriul ei vamal”. 
2. Articolul 431:

în dispoziţia alineatului (1), după cuvintele „inclusiv banii, documentele” se introduc cuvintele „şi mijloacele de transport”; 

dispoziţia alineatului (2) se completează cu o propoziţie cu următorul cuprins:

„La examinarea contravenţiilor prevăzute la alin.(8) - (11) art.287 al prezentului cod, mijlocul de transport auto este reţinut şi adus la locul stabilit de agentul constatator în condiţiile art. 439 al prezentului cod.”;
articolul se completează cu un nou alineat, (41), cu următorul cuprins:

„( 41) La examinarea cauzelor contravenţionale prevăzute de alin. (8),(10) şi (11) art. 287 al prezentului cod, agentul constatator al Serviciului Vamal hotărăşte asupra corpurilor delicte potrivit prevederilor art. 106 din Codul penal şi ale art. 162 din Codul de procedură penală, care se aplică în modul corespunzător în procesul contravenţional.”.
3. La articolul 438, alineatul (1) se completează cu litera c) cu următorul cuprins:

          „c) a expirat termenul de 90 de zile de admitere temporară a mijlocului de transport auto pe teritoriul Republicii Moldova.”.

4. Articolul 439 se completează cu alineatul (10) cu următorul cuprins:

„(10) În cazul stabilirii sancţiunii contravenţionale prevăzute la alin.(8) şi (9) art.287 din prezentul cod, cheltuielile de scoatere a mijlocului de transport auto, a mărfurilor, obiectelor şi altor valori  de pe teritoriul Republicii Moldova le suportă contravenientul.”.
Preşedintele Parlamentului
Notă informativă

asupra proiectului Legii pentru modificarea 

şi completarea unor acte legislative

Proiectul Legii pentru modificarea şi completarea unor acte legislative a fost elaborat în scopul perfecţionării cadrului legal, întru ralierea acestuia noilor cerinţe sociale, precum şi evitarea instituirii unor raporturi neadecvate în cadrul desfăşurării unor activităţi.
 Întru eliminarea obstacolelor în ceea ce priveşte introducerea temporară în ţară a mijloacelor de transport, aflate la evidenţă în alte state, de către persoanele fizice, rezidenţi ai Republicii Moldova, care se află peste hotare, la 25 martie 2010 a fost adoptată Legea nr. 56-XVIII pentru modificarea unor acte legislative. Anterior, cadrul legal prevedea condiţia de a depune suma de garanţie la momentul traversării frontierei Republicii Moldova, în cuantum egal cu drepturile de import prevăzute în cazul plasării mijlocului de transport auto în regimul vamal de import. Această obligaţie fiind aplicabilă doar în raport cu persoanele fizice rezidente, ceea ce era nejustificabil în raport cu persoanele fizice nerezidente, care erau scutite de asemenea plăţi, a fost exclusă prin adoptarea legii supra citate. 

Soluţionarea problemei date permite deja rezidenţilor Republicii Moldova să utilizeze mijloacele băneşti acumulate pentru necesităţi personale, şi nu pentru achitarea la vamă a garanţei nominalizate.
În ceea ce priveşte modificările operate la art.1841 alin. (1) din Codul Vamal, acestea au devenit necesare întru ralierea dispoziţiilor generale ale Codului Vamal cu reglementările speciale din Legea nr.1569-XV din 20 decembrie 2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice, ale cărei modificări sunt prezentate în art.II. Stipulările alin. (2) din acelaşi articol au scopul de a preveni introducerea a mai multor mijloace de transport în regim de admitere temporară, pe un termen de pînă la 90 de zile, de către una şi aceeaşi persoană, astfel, asigurîndu-se posibilitatea urmării acestor mijloace de transport şi garantării scoaterii acestora de pe teritoriul Republicii Moldova.
Însă pentru executarea art.II al Legii menţionate, în privinţa elaborării mecanismului de asigurare a respectării termenelor de admitere temporară a respectivelor mijloace de transport, considerăm oportună modificarea termenului în care pot fi acestea admise în regim de admitere temporară de la 180 zile la 90 zile. Instituirea unui termen redus, ar facilita urmărirea şi evidenţa mijloacelor de transport plasate în regim vamal de admitere temporară.

Totodată, întru instituirea unui mecanism bine definit cu o bună aplicabilitate în practică, excluderii repetării reglementărilor, cît şi eliminării statuărilor deja inoportune în urma modificărilor efectuate anterior, prin această lege opinăm necesare modificările aduse Legii nr.1569-XV din 20 decembrie 2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice.

Modificările efectuate în cadrul Codului contravenţional vin în scopul executării prevederilor Legii nr.56-XVIII din 25 martie 2010 pentru modificarea unor acte legislative, în scopul înăspririi sancţiunii administrative, în cazul nescoaterii de pe teritoriul vamal al Republicii Moldova a mijloacelor de transport auto plasate în regim vamal de admitere temporară şi vămuite prin acţiune, conform legislaţiei în vigoare, în termenul stabilit de legislaţie. 

Sancţiunea ce survine în cazul nescoaterii de pe teritoriul vamal al Republicii Moldova a vehiculelor prohibite introducerii pe teritoriul vamal sau introduse cu obligaţia de a fi scoase este prevăzută de art.287 al Codului contravenţional şi rezidă în aplicarea unei amenzi în mărime de la 10 la 50 de unităţi convenţionale, ceea ce este nejustificat în raport cu mărimea drepturilor de import ce urmează a fi achitate. 

Astfel, întru instituirea unui mecanism ce va permite asigurarea respectării termenelor de admitere temporară a respectivelor categorii de mijloace de transport, se impune modificarea Codului contravenţional prin majorarea amenzii aplicate de la 140 la 150 de unităţi convenţionale, inclusiv prin aplicarea confiscării speciale, al cărei obiect vor fi acţiunile ilegale în acest context.

Ceea ce ţine de modificările aduse art. 431, le considerăm unele de implementare stringentă, în legătură cu problemele cu care se confruntă la moment organele vamale la constatarea existenţei elementelor constitutive ale contravenţiilor prevăzute de art. 287 alin. (8), (9), (10) şi (11). Astfel, organele vamale au posibilitatea legală doar de a sancţiona contravenienţii, fără a putea interveni cu careva acţiuni în privinţa mărfurilor ce fac obiectul contravenţiilor, de cele mai multe ori valoarea cărora este mult mai mare (pînă la 50 000 lei) în raport cu amenda aplicată. De asemenea, organele vamale nu sunt asigurate că aceste mărfuri nu vor constitui pe viitor din nou obiecte ale contravenţiilor, deci confiscarea specială a acestora fiind una din măsurile de înaltă eficienţă în combaterea săvîrşirii contravenţiilor.   


 Ce priveşte completarea art.438 din Codul contravenţional, considerăm oportun de a fi menţionat expres cazul cînd persoana poate fi înlăturată de la volanul mijlocului de transport auto şi de a permite colaboratorului poliţiei rutiere avînd temei legal, de a înlătura persoana de la conducerea acestuia. 
În lumina celor relatate conchidem, că proiectul elaborat asigură implementarea unor norme oportune, prezentînd, de altfel, şi o deosebită importanţă practică, motive din care considerăm necesară promovarea acestuia.    
VICEMINISTRU                                                    Victor BARBĂNEAGRĂ

